CELEX: 32022D0628
Language: ro
Date: 2022-04-13 00:00:00
Title: Decizia (PESC) 2022/628 a Consiliului din 13 aprilie 2022 de modificare a Deciziei (PESC) 2022/266 privind măsuri restrictive ca răspuns la recunoașterea zonelor necontrolate de guvern din oblastele Donețk și Luhansk ale Ucrainei și la decizia subsecventă de a trimite trupe ruse în aceste zone

13.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 116/8
               
            
         DECIZIA (PESC) 2022/628 A CONSILIULUI
         din 13 aprilie 2022
         de modificare a Deciziei (PESC) 2022/266 privind măsuri restrictive ca răspuns la recunoașterea zonelor necontrolate de guvern din oblastele Donețk și Luhansk ale Ucrainei și la decizia subsecventă de a trimite trupe ruse în aceste zone
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 23 februarie 2022, Consiliul a adoptat Decizia (PESC) 2022/266 (1).
                  
               
                     (2)
                  
                  
                     La 24 februarie 2022, președintele Federației Ruse a anunțat o operație militară în Ucraina, iar forțele armate ruse au început un atac asupra Ucrainei.
                  
               
                     (3)
                  
                  
                     Prin acțiunile sale militare ilegale, Rusia încalcă grav integritatea teritorială, suveranitatea și independența Ucrainei, precum și dreptul internațional și principiile Cartei Organizației Națiunilor Unite.
                  
               
                     (4)
                  
                  
                     Având în vedere criza umanitară generată de invadarea neprovocată a Ucrainei de către forțele armate ale Federației Ruse, Consiliul consideră că, în conformitate cu dreptul internațional umanitar, acțiunea umanitară bazată pe principii desfășurată de actori umanitari imparțiali pentru a răspunde nevoilor umanitare ale populației civile ucrainene ar trebui să continue în Ucraina, inclusiv în zonele necontrolate de guvern din oblastele Donețk și Luhansk ale Ucrainei.
                  
               
                     (5)
                  
                  
                     Prin urmare, Consiliul consideră că anumite categorii clar definite de organisme, persoane, entități, organizații și agenții ar trebui să fie exceptate de la restricțiile privind comerțul cu produse și tehnologii destinate utilizării în anumite sectoare și privind furnizarea de servicii și asistență specifice în legătură cu respectivele produse și tehnologii, precum și privind furnizarea de servicii legate de infrastructură în anumite sectoare, atunci când acest lucru este necesar în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei.
                  
               
                     (6)
                  
                  
                     În plus, în același scop, Consiliul consideră, de asemenea, că ar trebui introdus un mecanism de derogare în ceea ce privește activitățile umanitare care nu fac obiectul exceptării menționate.
                  
               
                     (7)
                  
                  
                     Prin urmare, Decizia (PESC) 2022/266 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2022/266 se modifică după cum urmează:
            
                        1.
                     
                     
                        La articolul 6, se introduc următoarele alineate cu următorul text:
                        
                           „(2a)   Interdicțiile prevăzute la alineatele (1) și (2) nu se aplică:
                           
                                       (a)
                                    
                                    
                                       organismelor publice sau persoanelor juridice, entităților ori organismelor care primesc finanțare publică din partea Uniunii sau a statelor membre, cu condiția ca produsele, tehnologiile, serviciile și asistența menționate la alineatele (1) și (2) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei;
                                    
                                 
                                       (b)
                                    
                                    
                                       organizațiilor și agențiilor care sunt evaluate pe piloni de către Uniune și cu care Uniunea a semnat un acord-cadru de parteneriat financiar pe baza căruia organizațiile și agențiile acționează în calitate de parteneri umanitari ai Uniunii, cu condiția ca produsele, tehnologiile, serviciile și asistența menționate la alineatele (1) și (2) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei;
                                    
                                 
                                       (c)
                                    
                                    
                                       organizațiilor și agențiilor cărora Uniunea le-a acordat certificatul de parteneriat umanitar sau care sunt certificate sau sunt recunoscute de către un stat membru în conformitate cu procedurile naționale, cu condiția ca produsele, tehnologiile, serviciile și asistența menționate la alineatele (1) și (2) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei; sau
                                    
                                 
                                       (d)
                                    
                                    
                                       agențiilor specializate ale statelor membre, cu condiția ca produsele, tehnologiile, serviciile și asistența menționate la alineatele (1) și (2) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei.
                                    
                                 
                        
                           (2b)   În cazurile care nu intră sub incidența alineatului (2a) și prin derogare de la alineatele (1) și (2), autoritățile competente ale unui stat membru pot acorda autorizații speciale sau generale, în conformitate cu clauzele și condițiile generale și speciale pe care le consideră adecvate, în ceea ce privește vânzarea, furnizarea, transferul sau exportul de produse sau tehnologii menționate la alineatul (1) și furnizarea de servicii și asistență menționată la alineatul (2), după ce au stabilit că aceste produse, tehnologii, servicii și asistență sunt necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei.
                           Statul membru în cauză informează celelalte state membre și Comisia cu privire la orice autorizație acordată în temeiul prezentului alineat în termen de două săptămâni de la autorizare.”
                        
                     
                  
                        2.
                     
                     
                        La articolul 7, se introduc următoarele alineate cu următorul text:
                        
                           „(1a)   Interdicțiile prevăzute la alineatul (1) nu se aplică:
                           
                                       (a)
                                    
                                    
                                       organismelor publice sau persoanelor juridice, entităților ori organismelor care primesc finanțare publică din partea Uniunii sau a statelor membre, cu condiția ca asistența și serviciile menționate la alineatul (1) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei;
                                    
                                 
                                       (b)
                                    
                                    
                                       organizațiilor și agențiilor care sunt evaluate pe piloni de către Uniune și cu care Uniunea a semnat un acord-cadru de parteneriat financiar pe baza căruia organizațiile și agențiile acționează în calitate de parteneri umanitari ai Uniunii, cu condiția ca asistența și serviciile menționate la alineatul (1) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei;
                                    
                                 
                                       (c)
                                    
                                    
                                       organizațiilor și agențiilor cărora Uniunea le-a acordat certificatul de parteneriat umanitar sau care sunt certificate sau sunt recunoscute de către un stat membru în conformitate cu procedurile naționale, cu condiția ca asistența și serviciile menționate la alineatul (1) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei; sau
                                    
                                 
                                       (d)
                                    
                                    
                                       agențiilor specializate ale statelor membre, cu condiția ca asistența și serviciile menționate la alineatul (1) să fie necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei.
                                    
                                 
                        
                           (1b)   În cazurile care nu intră sub incidența alineatului (1a) și prin derogare de la alineatul (1), autoritățile competente ale unui stat membru pot acorda autorizații speciale sau generale, în conformitate cu clauzele și condițiile generale și speciale pe care le consideră adecvate, în ceea ce privește furnizarea asistenței și a serviciilor menționate la alineatul (1), după ce au stabilit că asistența și serviciile respective sunt necesare în scopuri exclusiv umanitare în zonele necontrolate de guvern din oblastele Donețk și Luhansk ale Ucrainei.
                           Statul membru în cauză informează celelalte state membre și Comisia cu privire la orice autorizație acordată în temeiul prezentului alineat în termen de două săptămâni de la autorizare.”
                        
                     
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 13 aprilie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia (PESC) 2022/266 a Consiliului din 23 februarie 2022 privind măsuri restrictive ca răspuns la recunoașterea zonelor necontrolate de guvern din oblastele Donețk și Luhansk ale Ucrainei și la decizia subsecventă de a trimite trupe ruse în aceste zone (JO L 42I, 23.2.2022, p. 109).